钦定古今图书集成/理学汇编/经籍典/第060卷
## 钦定古今图书集成/理学汇编/经籍典/第060卷

| 钦定古今图书集成 理学汇编 第六十卷 |

| |

钦定古今图书集成理学汇编经籍典

第六十卷目录

易经部汇考二

晋王弼易略例〈唐邢璹序〉

干宝周易爻义〈屠曾序〉

唐孔颖达正义〈自序〉

陆德明周易释文〈自序〉

李鼎祚周易集解〈自序　朱睦桔序　计用章后序〉

东乡助周易释疑〈自序　蔡攸序〉

陆希声易传〈自序〉

郭京周易举正〈自序〉

邢璹周易正义补阙并略例疏〈自序〉

宋陈抟易龙图〈自序〉

雎阳王氏古易〈石林序〉

刘牧易数钩隐图〈自序〉

宋咸周易补注〈余靖序〉

宋咸易训〈自序〉

宋咸王刘易辨〈自序〉

司马光潜虚易传〈陈仁子序〉

周惇颐太极图通书〈胡宏易通序　朱子通书跋　度正太极图说跋〉

程颐易传〈自序　杨时跋　吕祖谦跋　朱子跋〉

张巨易解〈欧阳修序〉

邹浩系辞纂义〈自序〉

邹浩易解〈自序〉

龚原续解易义〈邹浩序〉

孙觉易传〈游酢序〉

李觏删定易图〈自序〉

张弼葆光易解〈黄裳序〉

晁说之录古周易〈自序〉

晁说之周易太极传外传因说〈自序　晁子健后序　朱子后

序〉

晁说之易规〈自序〉

晁说之京氏易式〈自序〉

耿南仲易解义〈自序〉

张根吴园易解〈孙垓后序〉

经籍典第六十卷

### 晋王弼周易略例一卷

### 按邢璹序原夫两仪未立神用藏于视听一气化矣至赜隐乎名言于是河龙负图牺皇画卦仰观俯察远物近身八象穷天地之情六位备刚柔之体言大

“道之妙有；一阴一阳，论圣人之范围。显仁藏用，实三
元之胎祖；鼓舞财成，为万有之蓍龟，知来藏往。是以
孔丘三绝，未臻区奥；刘安九师，尚迷宗旨。”臣舞象之
年，鼓箧鳣序，渔猎坟典，遍习《周易》，研穷耽玩，无舍寸
阴。是知卦之纪纲，周文王之言略矣；象之吉凶，孔仲
尼之论备矣。至如王辅嗣《略例》，大则总一部之指归，
“小则明六爻之得失。承乘逆顺之理，应变情伪之端，
用有行藏，辞有险易，观之者可以经纬天地，探测鬼
神，匡济邦家，推辟咎悔。虽人非上圣，亦近代一贤。臣
谨依其文，辄为注解，虽不足敷弘《易》道，庶几有裨于
教义，亦犹萤燐增辉于太阳，涓流助深于巨壑。臣之
志也，敢不上闻。”又曰：“《略例》者，举释纲”目之名，统明文
理之称。略，不具也。例，并举也。辅嗣以先儒著《易》二十
馀家，虽小有异同，而迭相祖述，推比所见特殊，故作
《略例》，以辨诸家错综文理，略录之也。

### 干宝周易爻义一卷

### 按屠曾序吾师草庐先生谓易为五经冠而吴晋英旧以易解闻吾盐得两君子为陆郁林公纪干常侍令升第干氏易有注者仅三十卦卦惟干备六爻馀

止一彖一爻而已。要皆自《古易类萃》中摘抄。然亦羲
文象数，幸衍一脉于蛟潭海澨间，不可谓《东南易髓》，
不自令升标揭之也。况骏心雄理，遣词英上不逊。辅
嗣录之，不啻起晋儒而清言也乎。

### 唐孔颖达周易正义十六卷

### 按颖达自序夫易者象也爻者效也圣人有以仰观俯察象天地而育群品云行雨施效四时以生万物若用之以顺则两仪序而百物和若行之以逆则六

“位倾而五行乱。故王者动必则天地之道，不使一物
失其性；行必协阴阳之宜，不使一物受其害。”故能弥
纶宇宙，酬酢神明，宗社所以无穷，风声所以不朽。非
夫道极元妙，孰能与于此乎？斯乃乾坤之大造，生灵
之所益也。若夫龙出于河，则《八卦》宣其象；麟伤于泽，
则《十翼》彰其用。业资凡圣，时历三古。及秦亡金镜，未
坠斯文；汉理珠囊，重兴儒雅。其传《易》者，西都则有丁、
孟、京、田，东都则有荀、刘、马、郑，文体更相祖述，非有绝
伦。唯魏世王辅嗣之注，独冠古今，所以江左诸儒，并
传其学，河北学者罕能及。其江南义疏十有馀家，皆
辞尚虚元，义多浮诞。原夫《易》理难穷，虽复元之又元，
至于《垂范》作则，便是有而教有。若论住内住外之空就能就所之说，斯乃义涉于释氏，非为教于孔门也。
既背其本，又违于《注》。至若《复卦》云“七日来复”，并解云：
七日当为七月，谓阳气从五月建午而消，至十一月
建子始复，所历七辰，故云七月。今案：辅嗣注云：“阳气
始剥尽，至来复时，凡七日。”则是阳气剥尽之后，凡经
七日始复。但阳气虽建午始消，至建戌之月，阳气犹
在，何得称“七月来复？故郑康成引《易纬》之说，建戌之
月，以阳气既尽，建亥之月，纯阴用事，至建子之月，阳
气始生。隔此纯阴一卦，卦主六日七分，举其成数言
之，而云七日来复”，仲尼之纬分明，辅嗣之注若此，康
成之说，遗迹可寻。辅嗣注之于前，诸儒背之于后，考
其义理，其可通乎？又《蛊卦》云：“先甲三日，后甲三日。”辅
嗣注云：“甲者，创制之令。又若汉世之时，甲令乙令也。”
辅嗣又云：“令下乃诛，故后之三日。”又《巽卦》云：“先庚三
日，后庚三日。”辅嗣注云：“申命令谓之庚。”辅嗣又云：“甲
庚，皆申命之谓也。”诸儒同于郑氏之说，以为“甲者，宣
令之日，先之三日而用辛也。欲取改新之”义；后之三
日而用“丁”也，取其丁宁之义。王氏注意，本不如此，而
又不顾其注，妄作异端。今既奉敕删定，考察其事，必
以仲尼为宗，义理可发，先以辅嗣为本，去其华而取
其实，欲使信而有征。其文简，其理约，寡而制众，变而
能通。仍恐鄙才短见，意未周尽，谨与朝散大夫太学
博士臣马嘉运、守太学助教臣赵干叶等对共参议，
详其可否。至十六年，又奉敕与前修疏人及给事郎
守四门博士上骑都尉臣苏德融等，对敕使赵弘智
覆更详审，为之《正义》，凡十有四卷。庶望上裨圣道，下
益将来，故序其大略，附之卷首尔。

### 陆德明周易释文卷

### 按德明自序宓牺氏之王天下仰则观于天文俯则察于地理观鸟兽之文与地之宜近取诸身远取诸物始画八卦因而重之为六十四文王拘于羑里作

卦辞，周公作《爻辞》，孔子作《彖辞》《象辞》《文言》《系辞》《说卦》
《序卦》《杂卦》《十翼》。班固曰：“孔子晚而好《易》，读之韦编，三
绝而为之传。传即《十翼》也。自鲁商瞿子木受《易》于孔
子，以授鲁桥庇子庸，子庸授江东馯臂子弓，子弓授
燕周丑子家，子家授东武孙虞子乘，子乘授齐田何
子庄。及秦燔《书》，《易》为卜筮之书，独不禁，故传授者不”
绝。汉兴，田何以齐田徙杜陵，号“杜田生”，授东武王同
子中及洛阳周王孙、梁人丁宽、齐服生皆著《易传》。汉
初，言《易》者，本之田生，同授淄川杨何，宽授同郡砀田
王孙，王孙授施雠及孟喜、梁丘贺，由是有施、孟、梁丘
之学焉。施雠传《易》，授张禹及琅邪鲁伯，禹授淮阳彭
宣及沛戴崇伯授太山毛莫如及琅邪邴丹。后汉刘
昆受施氏《易》于沛人戴宾，其子轶孟喜父孟卿，善为
《礼》《春秋》，孟卿以《礼经》多《春秋》烦杂，乃使喜从田王孙
受《易》。喜为《易章句》，授同郡白光及沛翟牧。后汉洼丹、
觟阳鸿、任安，皆传《孟氏易》。梁丘贺本从太中大夫京
房受《易》，后更事田王孙，传子临，临传五鹿充宗及琅
邪王骏。充宗授平陵士孙张及沛邓彭祖、齐衡咸。后
汉范升传梁丘《易》，以授京兆杨政。又颍川张兴传梁
丘易弟子著录且万人，子鲂传其业。京房授《易》梁人
焦延寿，延寿云尝从孟喜问《易》，会喜死，房以延寿《易》
即孟氏学，翟牧、白生不肯，曰：“非也。”延寿尝曰：“得我术
以亡身者，京生也。”房为《易章句说》，长于灾异，以授东
海段嘉及河东姚平、河南乘弘。〈一本作桑弘〉“皆为郎、博士。”
由是前汉多京氏学，后汉戴冯、孙期、魏满并传之。费
直传《易》，授琅邪王璜，为费氏学，本以古字号古文《易》，
无章句，徒以《彖、象》《系辞》《文言》解说上下经。汉成帝时，
刘向典校书，考《易》说，以为诸《易》家说，皆祖田何、杨叔
元、丁将军，大义略同，唯京氏为异。向又以中古文《易
经》校施、孟、梁丘三家之《易经》，或脱去“无咎”、《悔亡》，唯《费
氏经》与古文同。范晔《后汉书》云：“京兆陈元、扶风马融、
河南郑众、北海郑元、颍川荀爽，并传《费氏易》。沛人高
相，治《易》，与费直同时，其《易》亦无章句，专说阴阳灾异，
自言出《丁将军传》。”至相，相授子康及兰陵毋将永，为
高氏学。汉初，立《易》杨氏博士，宣帝复立施、孟、梁丘之
《易》，元帝又立《京氏易》。费、高二家不得立，民间传之。后
汉，费氏兴，而高氏遂微。永嘉之乱，施氏、梁丘之《易》亡，
孟京、费之《易》，人无传者，唯郑康成、王辅嗣所注行于
世，而王氏为世所重，今以王为主。其《系辞》已下，王不
注，相承以韩康伯注续之，今亦用韩本。子夏《易传》三
卷，孟喜《章句》十卷，京房《章句》十二卷，费直《章句》四卷，
马融《传》十卷，荀爽《注》十卷，郑元《注》十卷，刘表《章句》五
卷，宋衷《注》九卷，虞翻《注》十卷，陆绩《述》十三卷，董遇《章
句》十二卷，王肃《注》十卷，王弼《注》七卷，姚信《注》十卷，王
廙《注》十二卷，张璠《集解》十二卷，干宝《注》十卷，黄颖《注》
十卷，蜀才《注》十卷，尹涛《注》六卷，费元珪《注》九卷，荀爽
《九家集注》十卷，谢万、韩伯、袁悦之、桓元、卞伯玉、荀柔
之、徐爰、顾懽、明僧绍、刘𤩽，自谢万以下十人，并注《系
辞》，为《易》音者三人。右《易》近代梁褚仲都、陈周弘正并
作《易义》，此其知名者

### 李鼎祚周易集解十七卷

### 按鼎祚自序元气氤氲三才成象神功浃洽八索成形在天则日月运行润之以风雨在地则山泽通气鼓之以雷霆至若近取诸身四支百体合其度远取

“诸物，森罗万象备其工。阴阳不测之谓神，一阴一阳
之谓道。范围天地而不过，曲成万物而不遗。仁者见
之以为仁，知者见之以为知，百姓日用而不知，君子
之道鲜矣。”斯乃显诸仁而藏诸用，神无方而《易》无体，
巍巍荡荡，难可名焉。逮乎天尊地卑，君臣位列，五运
相继，父子道彰；《震》《巽》索而男女分，《咸》《恒》设而夫妇睦，
人伦之义既阐，家国之教郁兴。故《系辞》“古者庖牺氏
王天下也，始画八卦，以通神明之德，以类万物之情，
作结绳而为网罟，以佃以渔，盖取诸《离》。庖牺氏没，神
农氏作，斲木为耜，揉木为耒，耒耨之利，以教天下，盖
取诸《益》。日中为市，致天下之人，聚天下之货，交易而
退，盖取诸《噬嗑》。神农氏没，黄帝、尧、舜氏作。通其变使
人不倦，神其化使人宜之。”“刳木为舟，剡木为楫，舟楫
之利，以济不通”，盖取诸《涣》。“服牛乘马，引重致远”，盖取
诸《随》。古者穴居而野处，后代圣人易之以宫室，盖取
诸《大壮》。“弦木为弧，剡木为矢，弧矢之利，以威天下”，盖
取诸《睽》。上古结绳为政，后代易之《书契》。“百官以理，万
人以察”，盖取诸《夬》。故圣人见天下之赜而拟诸形容，
象其物宜而观其会通，以行其典礼，触类而长之。六
十四卦，三百八十四爻，天下之能事毕矣。其旨远，其
辞文，其言曲而中，其事肆而隐。若夫杂物撰德，辩是
与非，“终日乾乾，夕惕若厉”，“无有师保，如临父母”，“自天
祐之”，“吉无不利”者也。至于“损以远害”，“《说》以先之”，定其
交而“后求，安其身而后动。履和而至，谦尊而光，能说
诸心，能研诸虑。是故君子居则观其象而玩其辞，动
则观其变而玩其占。”蓍之德圆而神，卦之德方。以智
探赜索隐，钩深致远，定天下之吉凶，成天下之亹亹，
莫善乎蓍龟。神以知来，智以藏往。将有为也，问之以
言，其受命也，应之如响。无有远迩幽深，遂“知来物，故
能穷理尽性，利用安身。”圣人以此洗心，退藏于密，自
然虚室生白，吉祥至止，坐忘遗照，冥精入神，口僻焉
不能言，心困焉不能知，微妙元通，深不可识。《易》有“圣
人之道四焉，斯之谓矣。”原夫权舆三教，钤键九流，实
开国承家，修身之正术也。自卜商入室，亲授微言，传
注百家，绵历千古。虽竞有穿凿，犹未测渊深。唯王、郑
相沿，颇行于代，郑则多参天象，王乃全释人事。且《易》
之为道，岂偏滞于天人者哉？致使后学之徒，纷然淆
乱，各修局见，莫辨源流。天象远而难寻，人事近而易
习，则《折杨》《皇华》嗑然而笑，方以类聚，其在兹乎？臣少
慕元风，游心坟籍，历观炎汉，迄今巨唐，采群贤之遗
言，议三圣“之幽赜。”集虞翻、荀爽三十馀家，刊辅嗣之
野文，补康成之逸象，各列名义，共契元宗。先儒有所
未详，然后辄加添削，每至章句，佥例发挥，俾童蒙之
流，一览而悟；达观之士，得意忘言。当仁既不让于其
师，论道岂惭于前哲。至如卦爻彖象，理涉重元；经注
文言，书之不尽，别撰《索隐》，错综根萌，音义两存，详之
明矣。其王氏《略例》，得失相参，采葑采菲，无以下体。仍
附经末，式广未闻。凡成一十卷，以贻同好，冀将来君
子，无所疑焉。秘书省著作郎臣李鼎祚序。

### 按朱睦桔序予观唐艺文志称李鼎祚集注周易十七卷据鼎祚自序云十卷而首尾俱全初无亡失不知唐史何所据而云十七卷也崇文总目及邯郸图

《书志》亦称七篇逸，盖承《唐史》之误耳。鼎祚解《经》多避
唐讳，又取《序卦》冠于各卦之首，所引有子夏、孟喜、焦
赣、京房、马融、荀爽、郑元、刘表、何晏、宋衷、虞翻、陆绩、干
宝、王肃、王弼、姚信、王廙、张璠、向秀、王凯冲、侯果、蜀才、
翟元、韩康伯、刘𪩘、何妥、崔憬、沈𬴊士、卢氏、崔觐、伏曼
容、孔颖达，凡三十二家。又引《九家易》《干凿度》诸说，义
有未详，鼎祚乃加增削。予尝综其义例，盖宗郑学者
也。自商瞿之后，注《易》者百家，而郑氏元、王氏弼为最
显。郑之学主象数，王之学主名理，汉晋以来，二氏学
并立。至刘宋初，颜延之为祭酒，黜郑置王，时陆澄、王
济辈皆以为不可。自是河汾诸儒多主于郑，江左及
青、齐多主于王。唐兴，孔颖达受诏撰定《五经正义》，于
《易》独取王传，而郑学遂废，先代专门之业亦复不传，
可胜叹哉！夫《易》有圣人之道四焉。世之言理义之学
者，以其辞耳。象变与占，其可阙乎！昔吴季札之鲁，观
乐见《易》象，喜曰：“周礼尽在鲁矣。”是故象者，《易》之原也。
象成而后有辞，辞著而后有变，变见而后有占。若乃
颛尚文辞，不复推原大传，天人之道岐而为二可乎？
康成去古未远，其所纂述必有所本，鼎祚恐其失坠，
以广其说，均之为有裨于《易》者也。是编刻自宋季，人
间希有存者，顷岁予得之李中麓氏，复用校梓以传。
欲使圣人之道不致偏滞，而自汉迄唐，三十家之言
亦不至埃灭弗闻也。鼎祚，资州人。仕唐为秘阁学士，
以经学称于时，尝进《平敌论》，预察敌人叛亡日时，无
毫发爽，象数精深盖如此。及阅《唐列传》与《蜀志》俱不见其人，岂遗之耶？抑别有所载耶？因附论著于此，以
俟博雅者考焉。

### 按计用章后序易之为书无所不通大焉天地之变细之鳞介之动数宜象索惟神之测圣师殁七十弟子丧后出之师各耑其习故异同派焉晋魏之际传

者尤众，独王氏为异，摘去拘滞，特论人事，盖得圣人
所以为《易》之意，是以历代贵之，列诸学官，学者诵焉。
诸儒章句，遂废不著，非好古博雅，人间鲜有传者。庆
历壬午，相府策《贤良》，六题一出，此书素未尝见，贤良
多下者。是冬，予放谪北归，复官汉东，至淮安太守平
阳公馆焉。公先德学士，蜀之儒宗，名为博古，因间以
请，遂出先学士所藏李氏《易》本，俾予与其子彦孚习
焉。其书会数十章句，取其合者著之。其解卦异者，家
世变正时来，旁通互采，颇为烦悉。若何范之为《春秋》
者，其所取荀慈明、虞仲翔为多，而斥王氏、李氏之志
也。彦孚既授卒业，且欲中都官文与先学士之意，因
缄别本，属所亲眉阳孙景初摹工刊刻，以广传布噫？
此书意例虽异，其精者连环，错综者有理证，似非一
人之学所能举意。仲尼之后，师师相承，以及翻爽，岂
《易》之道，天地人鬼神万化，巨细无不贯，后之学者不
能兼明，直顺所闻言之耶？古之能事亡逸者多矣，后
或有惜之者，况此书圣贤之遗旨所存乎？他日有沉
深志古，得之怡然以“自广”，斯亦平阳氏之世德也。庆
历甲申七月

### 东乡助周易释疑一卷

### 按助自序易以龙象乾以马明坤随事义而取象是故春秋传辞多因物象而六十四卦三百八十四爻之文触类而长洎甲子以六十为运而卦则六十四

为周六十四而参六十。合九百六十年为一元纪。助
今采于往疏未释后学滞懵者标出。目为《周易释疑》。
属象比事。约辞伸理云尔。朝散大夫守江陵少尹柱
国赐紫金鱼袋东乡助上。

### 按蔡攸序昔者圣人之作易也始画八卦而象在其中象与卦并生以寓天下之赜故曰易者象也盖俯仰以观远近以取神明之德可通鬼神之情状可得

而况于人乎，况于万物乎？及因而重之，发挥于刚柔
而生爻，则拟诸形容者，其变不一，而象亦为之滋矣。
故邑屋宫庭，舟车器械，服带簪屦，下至鸟兽虫鱼，金
石草木之类，皆在所拟，至纤至悉，无所不有，所谓其
道甚大，百物不废者此也。其在上古，尚此以制器；其
在中古，观此以系辞。而后世之言《易》者，乃曰“得意在
忘象，得象在忘言。”一切指为鱼兔之筌蹄，殆非圣人
作《易》前民，用以教天下之意也。助之作书，尽推互体
变卦之法，以明爻象，可谓有意于此矣。而学之不明，
言之不择，往往傅致牵合，先后抵牾，学者盖疑焉。虽
然，后之学《易》而观《易》者，必自助发之，故著其书以示
来者。

按：《中兴书目》：唐守江陵尹东乡助撰。其说以象之所
生，生于义也，有斯义然后明之以物，如“以龙”叙《干》，“以
马”明《坤》之类。

### 陆希声易传二卷

### 按希声自序予乾符初任右拾遗岁莫端居梦在大河之阳旷野数百里有三人偃卧东首长各数十丈有告者曰上伏羲中文王下孔子也三圣皆无言意

中甚愕，寤而震悸，伏而思之，“河与天通，图之自出。《三
圣衡》列，《干》之象也。天道无言，示人以象，天将以《易》道
畀予乎？”由是考核少小以来所集诸家注说，贯以自
得之理，著《易传》十篇。《传》《上经》为第一，《下经》为第二，所
以列彖象之微辞，测卦爻之奥义。第三篇演文言之
纯粹，以显圣人之赜。第四篇伸《系辞》之微意，以彰《易》
道之神。第五篇原作《易》之始，述列卦之序。第六篇，释
《说卦》之义，辨反对之相资。第七篇，穷画卦象之由，生
蓍奇偶之极。第八篇，明权舆律吕之末，制作礼乐之
原。第九，通天下之理。第十成天下之务。别撰作《易图》
一卷，《指说》一卷，《释变》一卷、《微旨》一卷。又以《易经》文字
古今谬误，又撰《证》一卷。

### 郭京周易举正三卷

### 按京自序我唐御注孝经删定月令盖为前儒用意未及精研后汉太学刊石撰集说文虑其日月浸深转写误谬京也历代传授五经为业其于易道讨核

偏深，曾得王辅嗣、韩康伯手写注定传授真本读诵。
比校今世流行本，及国学乡贡学人等本，或将经入
注，用注作经，《小象》中间以下句反居其上，爻辞注内
移后义却处于前，又兼有脱漏，两字颠倒谬误增省，
义理不通。今并依定本举正其谬，仍于谬误之处，以
朱书异之。希好事君子，志学通儒，详而观之，则经注
通流，《雅》《郑》不紊，都计一部中差谬处，总一百三节，列
为一部，具述讹舛，因目为《周易举正》，分为上、中、下三
卷，传诸志学者云。

==邢璹周易正义补阙七卷周易略例疏三卷==按：璹《自序》，“王辅嗣《略例》，大则总一部之指归，小则明”====六爻之得失，承乘逆顺之理，应变情伪之端，用有行
藏，辞有险易。观之者可以经纬天地，探测鬼神，匡济
邦家，推辟咎悔。虽人非上圣，亦近代一贤。臣谨依其
文，辄为注解，虽不足敷弘《易》道，庶几有裨于教义，亦
犹萤燐增辉于太阳，涓流助深于巨壑。臣之志也。

### 宋陈抟易龙图一卷

### 按抟自序原夫龙马负图出于羲皇之代在太古之先今存已合之位犹或疑之况更陈其未合之数耶然则何以知之答曰于仲尼三陈九卦之义探其旨

所以知之也。且天之垂象，的如贯珠，少有差忒，则不
成次序，故自一至于盈万，皆累累然如丝之于缕也。
使《龙图》本合，则圣人不得见其象矣。所以天意先未
合而形其象，圣人观象以明其用。是《龙图》者，天散而
示之，伏羲合而陈之，仲尼默而形之者也。其未合也，
惟五十五数。上二十五，天数也，中贯三五九，外包十
五，尽天三、天五、天九，并五十之用。后形一六无位，又
显二十四之为用也。兹所谓天垂象矣。下三十，地数
也，亦分五位，皆明五之用也。十分而为六，形地之象
焉。六分而成四，象地六不配，在上则一不用，形二十
四；在下则六不用，亦形二十四。其既合也，天一居上，
为道之宗；地六居下，为气之本。天三干地二地四。为
之用三。若在阳则避孤阴。在阴则避寡阳。大矣哉！龙
图之变。岐分万途。今略述其梗概焉。西蜀崇龛陈抟
序。

### 睢阳王氏古易十二篇

### 按石林先生序班固儒林传称孔子晚而好易读之韦编三绝而为之传艺文志叙易云文王重易爻作上下篇孔子为之彖象系辞文言序卦之属十篇故

总称《易》十二篇，施、孟、梁丘三家，而其馀王氏以上至
周氏六家二篇而已。二篇者，传《上下经》之辞；而十二
篇者，《上下经》之外，又有十篇之说也。古易书之序如
此。吾尝于雎阳王原叔家得古《易》本，自《乾坤》而下，分
《咸》《恒》为二篇，但有六爻之文，如《乾坤》首言初九“潜龙
勿用”，九二“见龙在田”之类，至《𦅸辞》《彖辞》《大象》《小象》《序
卦》《说卦》《杂卦》《文言》与今上下《系辞》，皆别为《卷正》十二
篇。乃知今本各以《彖》《象》之辞系每卦之下，而取孔子
之传。谓之《系辞》者，王辅嗣之误也。太史公引“天下同
归而殊涂，一致而百虑”为《易大传》，则汉儒固未尝以
两篇为《系辞》。又汉儒多引正其本，“万事理与，差之毫
釐，失之千里”，为《易传》，而今无之。或者其书亦有脱亡
欤。

### 刘牧易数钩隐图一卷

### 按牧自序夫易者阴阳气交之谓也若夫阴阳未交则四象未立八卦未分则万物安从而生哉是故两仪变易而生四象四象变易而生八卦重卦六十四

卦，于是乎天下之能事毕矣。夫卦者，圣人设之观于
象也。象者形上之应。原其本则形由象生，象由数设，
舍数则无以见四象所由之宗矣。故仲尼之赞《易》也，
必举天地之极数以明成变化而行鬼神之道，则知
《易》之为书，必极数以知其本也。详夫注疏之家，至于
分经析义，妙尽精研。及乎解释天地错综之数，则语
惟简略，与《系辞》不偶，所以学者难晓其义也。今采摭
天地奇偶之数，自“太极生两仪”而下，至于复卦，凡五
十五位，点之成图，于逐图下各释其义，庶览易晓耳。
夫《易》道渊邈，虽往哲难窥于至微。牧也蕞生祖述，诚
愧其狂简。然则象有定位，变有定数，不能妄为之穿
凿耳。博雅君子，试为详焉。

### 宋咸易补注十卷

### 按余靖序易之道深矣自汉兴有施孟梁丘京氏费高诸家之学列于庠序而传异端师异说往往入于五行谶纬之术故其学中绝焉王氏之学传自魏晋

“盛于隋唐之际，大都言阴阳变化，人事得失，不悖于
三圣，不荡于术数，故独为学者所宗。近世言《易》者，复
以奇文诡说相尚，自成一家之言，考之卦𦅸、爻象、彖
系之微，有所不通矣。今广平宋君贯之补注《周易》，盖
惩诸儒之失而摘去异端，志在通王氏之说，合圣人
之经。字有未安，意有未贯，必引而伸之，用明文王、周
公之旨。初著《易明》数十篇，后得唐郭京《举正》之说，意
与己合，遂采郭氏《举正》与《易明》相参缀于经注之下，
辨坠简之所缺，启后人之未悟。朱墨发端，粲然可观”，
其自叙详矣。於戏！古之儒者以明经为本，两汉名臣，
未尝不以经进。自儒林、文苑派分以来，缙绅之士视
经为蘧庐耳。贯之学必稽古，言必贯通，以词章取科
第，以通博副名实。皇祐元年，岁在荒落，补注既成，闻
于旒扆，俄颁中旨，附邮投进。其明年，蛮事平息，因谈
经义，遂得副本为示，迺周而研之。尝观刘氏《钩隐图》，
言：“宓牺氏因龙图龟书之文，以画八卦。”又言“天五地
五，大衍之用。”其深于数者。及观贯之之释，以为宓牺
稽象于天，取法于地，观鸟兽之文，通万物之情以画
卦，奚独取于龙马之文耶？又其言“乾坤之策生于四
象”，其于尼父之经、辅嗣之注，亡所戾而有所明焉。固可秘之藏室，流之学宫，宁止是正文字而已哉！叹其
言近旨远，故题而序之。